# Colèdoc

El (conducte) colèdoc o conducte biliar comú (CBC) és el resultat de la confluència del conducte cístic i el conducte hepàtic comú. Juntament amb el conducte de Wirsung o pancreàtic forma l'ampul·la de Vater. Per regla general, té una longitud de 6-8 cm i un diàmetre < 5 mm en la porció superior i d'uns 6 mm en la inferior. El diàmetre del colèdoc tendeix a augmentar amb l'edat. Quan en individus asimptomàtics supera els 8 mm, aproximadament, es considera anormal. La zona interna de la paret del colèdoc està recoberta per un epiteli columnar simple que secreta mucines i absorbeix aigua i sals. Per sota del teixit conjuntiu lax subepitelial hi ha una capa gruixuda de fibres de col·lagen, elàstiques i de múscul llis. Les mucines, produïdes per les glàndules coledocianes tubulars existents a la regió parietal laxa, proporcionen protecció a l'epiteli i acaben incorporant-se a la bilis.
La coledocolitiasi (presència d'almenys un càlcul biliar dins del colèdoc) és un trastorn de l'aparell digestiu freqüent. Els símptomes són molt variats: dolor abdominal intens, nàusees, vòmits, febre i -de vegades- icterícia. Entre les seves complicacions més destacables figuren la colangitis aguda i/o la cirrosi hepàtica. En certs casos, l'obstrucció associada del conducte pancreàtic pot causar una pancreatitis. El quist de colèdoc és una rara anomalia d'aquesta estructura anatòmica (1 cas/100.000–150.000 nens nascuts vius en la població del món occidental) que acostuma a originar una simptomatologia abdominal inespecífica, particularment en individus adults. A l'Àsia té una incidència notablement més alta (1 cas/1.000 nens nascuts vius). Poques vegades, la seva mida supera els 10 cm d'eix màxim. Encara que la classificació dels quists coledocians de Todani (1977, revisada el 1997 i el 2003) és la més usada avui dia, hi ha experts que proposen perfeccionar-la tenint en compte les recents descripcions de nombrosos casos de quists insòlits i els nous coneixements sobre la seva patogènesi. Els coledococeles són dilatacions quístiques del segment distal del conducte biliar comú que sobresurten en la llum duodenal. La perforació espontània del CBC és una entitat clínica poc habitual, que pot produir un quadre sobtat d'abdomen agut per peritonitis biliar generalitzada tributari d'intervenció quirúrgica urgent. El paraganglioma de colèdoc és una causa gairebé insòlita d'icterícia obstructiva.
Determinades malformacions congènites del colèdoc comporten un considerable risc d'aparició de formacions neoplàstiques locals, algunes d'elles malignes, i que sovint són tributàries d'excisió quirúrgica. La duplicació del CBC és una anomalia excepcional. Pot causar quadres dolorosos abdominals de repetició similars als d'un còlic biliar o ser asimptomàtica. Alguna vegada una de les seves branques té un drenatge ectòpic en l'estómac.

## Referències

* ↑ Pina, L; Pucci, A; Rodríguez, A; Novelli, D; et al «Anatomía quirúrgica del conducto colédoco: revisión de la clasificación topogràfica» (en castellà). Rev Chil Cir, 2016 Ag; 69 (1), pp: 22-27. ISSN 0379-3893. DOI: 10.1016/j.rchic.2016.06.015 [Consulta: 23 febrer 2020].
* ↑ Martinez Noguera, A; Montserrat Esplugas, E; Estrada, P «La vesícula biliar y las vías biliares. Una revisión de la enfermedad benigna y maligna mediante ultrasonografía 2D y 3D» (en castellà). A: XXXI Congreso de la Sociedad Española de Radiología Médica. Granada, 2012 Maig 24-28; S-0020, pp: 4. DOI: 10.1594/seram2012/S-0020 [Consulta: 23 febrer 2020].
* ↑ Herrera-LeBlanc, ID; Domínguez-Hernández, MF; Palacios-Saucedo, GC; Herrera-Rivera, CG «Diámetro del conducto colédoco por grupos de edad en pacientes adultos sin patología de la vía biliar» (en castellà). Cir Cir, 2022; 90 (4), pp: 503-507. ISSN 2444-054X. DOI: 10.24875/CIRU.20001391. PMID: 35944397 [Consulta: 8 juny 2023].
* ↑ Peng, R; Zhang, L; Zhang, XM; Chen, TW; Yang, L; et al «Common bile duct diameter in an asymptomatic population: A magnetic resonance imaging study» (en anglès). World J Radiol, 2015 Des 28; 7 (12), pp: 501-508. PMID: 26753065. DOI: 10.4329/wjr.v7.i12.501. PMC: 4697124 [Consulta: 29 abril 2023].
* ↑ Brelje, TC; Sorenson, RL «Common Bile Duct» (en anglès). Histology Guide, Chap. 2, 2014; MHS 261, pp: 1 [Consulta: 24 febrer 2020].
* ↑ McMinn, RMH; Kugler, JH «The glands of the bile and pancreatic ducts: Autoradiographic and histochemical studies» (en anglès). J Anat, 1961 Gen; 95, pp: 1-11. ISSN 0021-8782. PMC: 1244429. PMID: 13774143 [Consulta: 24 febrer 2020].
* ↑ Espinel, J; Pinedo, J «Coledocolitiasis» (en castellà). Rev Esp Enferm Dig, 2011 Jul; 103 (7), pp: 383-384. ISSN 1130-0108. DOI: 10.4321/S1130-01082011000700011 [Consulta: 4 abril 2023].
* ↑ McNicoll, CF; Pastorino, A; Farooq, U; Froehlich, MJ; St Hill, CR «Choledocholithiasis» (en anglès). StatPearls [Internet]. StatPearls Publishing LLC, 2023 Feb 9; NBK441961 (rev), pàgs: 8. PMID: 28722990 [Consulta: 4 abril 2023].
* ↑ Zou, Q; Ding, Y; Li, CS; Yang, XP «A randomized controlled trial of emergency LCBDE + LC and ERCP + LC in the treatment of choledocholithiasis with acute cholangitis» (en anglès). Wideochir Inne Tech Maloinwazyjne, 2022 Mar; 17 (1), pp: 156-162. PMID: 35251401. DOI: 10.5114/wiitm.2021. PMC: 8886466 [Consulta: 4 abril 2023].
* ↑ Sensui, M; Yasui, S; Ogasawara, S; Kamezaki, H; Kan, M; Maruta, S; Yamada, T; et al «Liver cirrhosis is a risk factor for poor prognosis of acute cholangitis caused by choledocholithiasis» (en anglès). Ann Hepatol, 2022 Maig-Jun; 27 (3), pp: 100696. PMID: 35257932. DOI: 10.1016/j.aohep.2022.100696. ISSN: 1665-2681 [Consulta: 4 abril 2023].
* ↑ Baiu I, Hawn MT «Choledocholithiasis» (en anglès). JAMA, 2018 Oct 9; 320 (14), pp: 1506. ISSN 1538-3598. DOI: 10.1001/jama.2018.11812. PMID: 30304429 [Consulta: 28 febrer 2020].
* ↑ Hoilat, GL; John, S «Choledochal Cyst» (en anglès). StatPearls [Internet]. StatPearls Publishing LLC, 2022 Ag 29; NBK557762 (rev), pàgs: 10. PMID: 22824764 [Consulta: 19 abril 2023].
* ↑ Monteiro Lins de Albuquerque, VV; Pinheiro De Macedo, F; Costa, KG; Rodrigues Seixas Nunes, Z; da Silva Junior, RA «Choledochal cyst- unusual presentation in the adult phase: Case report» (en anglès). Int J Surg Case Rep, 2020; 70, pp: 33-36. PMID: 32387825. DOI: 10.1016/j.ijscr.2020.03.014. PMC: 7210471 [Consulta: 19 abril 2023].
* ↑ Baison, GN; Bonds, MM; Helton, WS; Kozarek, RA «Choledochal cysts: Similarities and differences between Asian and Western countries» (en anglès). World J Gastroenterol, 2019 Jul 14; 25 (26), pp: 3334-3343. PMID: 31341359. DOI: 10.3748/wjg.v25.i26.3334. PMC: 6639560 [Consulta: 29 maig 2023].
* ↑ Biswas, J; Nath, S; Ray, S; Dhali, A «Giant choledochal cyst: The largest reported!» (en anglès). Clin Case Rep, 2023 Feb 10; 11 (2), pp: e6907. PMID: 36789323. DOI: 10.1002/ccr3.6907. PMC: 9914086 [Consulta: 29 maig 2023].
* ↑ Singham, J; Schaeffer, D; Yoshida, E; Scudamore, C «Choledochal cysts: analysis of disease pattern and optimal treatment in adult and paediatric patients» (en anglès). HPB (Oxford), 2007; 9 (5), pp: 383-387. PMID: 18345323. DOI: 10.1080/13651820701646198. PMC: 2225517 [Consulta: 16 juny 2023].
* ↑ Miron, A; Popa, LG; Toma, EA; Calu, V; et al «The Curious Case of the Choledochal Cyst - Revisiting the Todani Classification: Case Report and Review of the Literature» (en anglès). Diagnostics (Basel), 2023 Mar 10; 13 (6), pp: 1059. PMID: 36980367. DOI: 10.3390/diagnostics13061059. PMC: 10047054 [Consulta: 18 maig 2023].
* ↑ Zhu, L; Lv, ZM; Liu, J; Xu, M «Choledochocele: A Case Report and Discussion of Diagnosis Criteria» (en anglès). European J Pediatr Surg Rep, 2015 Des; 3 (2), pp: 85-89. PMID: 26788455. DOI: 10.1055/s-0035-1563601. PMC: 4712052 [Consulta: 28 febrer 2020].
* ↑ Amberger, M; Burton, N; Tissera, G; Baltazar, G; Palmer, S «Spontaneous common bile duct perforation-A rare clinical entity» (en anglès). Int J Surg Case Rep, 2018; 46, pp: 34-37. PMID: 29674006. DOI: 10.1016/j.ijscr.2018.03.030. PMC: 6000772 [Consulta: 29 abril 2023].
* ↑ Mohanty, SK; Mahapatra, T; Behera, BK; Acharya, B; Kumar, S; et al «Spontaneous perforation of common bile duct in a young female: An intra-operative surprise» (en anglès). Int J Surg Case Rep, 2017; 35, pp: 17-20. PMID: 28419905. DOI: 10.1016/j.ijscr.2017.04.002. PMC: 5394227 [Consulta: 29 abril 2023].
* ↑ Pirzada, MA; Khan, MR; Begum, S; Minhas, K «Paraganglioma of common bile duct: A case report» (en anglès). J Pak Med Assoc, 2022 Maig; 72 (5), pp: 983-985. ISSN 0030-9982. Arxivat de l'original el 8 de maig 2023. DOI: 10.47391/JPMA.4286. PMID: 35713072 [Consulta: 8 maig 2023].
* ↑ Dabbas, N; Davenport, M «Congenital Choledochal Malformation: Not Just a Problem for Children» (en anglès). Ann R Coll Surg Engl, 2009 Mar; 91 (2), pp: 100-105. PMID: 19317933. DOI: 10.1308/003588409X391947. PMC: 2749342 [Consulta: 10 març 2020].
* ↑ He, XD; Wang, L; Liu, W; Liu, Q; et al «The risk of carcinogenesis in congenital choledochal cyst patients: an analysis of 214 cases» (en anglès). Ann Hepatol, 2014 Nov-Des; 13 (6), pp: 819-826. ISSN 1665-2681. DOI: 10.1016/S1665-2681(19)30985-8. PMID: 25332269 [Consulta: 16 juny 2023].
* ↑ Ten Hove, A; de Meijer, VE; Hulscher, JBF; de Kleine, RHJ «Meta-analysis of risk of developing malignancy in congenital choledochal malformation» (en anglès). Br J Surg, 2018 Abr; 105 (5), pp: 482-490. PMID: 29480528. DOI: 10.1002/bjs.10798. PMC: 5900735 [Consulta: 4 abril 2023].
* ↑ Arora, A; Sureka, B; Kasana, V; Patidar, Y; Bansal, K «Common bile duct duplication: the more the murkier» (en anglès). Saudi J Gastroenterol, 2015 Gen-Feb; 21 (1), pp: 51-54. PMID: 25672240. DOI: 10.4103/1319-3767.151231. PMC: 4355865 [Consulta: 8 juny 2023].
* ↑ Ospina Nieto, J «Duplicación del colédoco. Reporte de caso y revisión de la literatura» (en castellà). Rev Col Gastroenterol, 2008 Jul-Set; 23 (3), pp: 276-279. ISSN 2500-7440 [Consulta: 26 juny 2023].
* ↑ Arase, Y; Deguchi, R; Tsukune, Y; Dekiden, M; Shiraishi, K; Ogimi, T; et al «Double Common Bile Duct with Ectopic Drainage into the Stomach Found in Asymptomatic» (en anglès). Tokai J Exp Clin Med, 2016 Set 20; 41 (3), pp: 108-111. ISSN 2185-2243. PMID: 27628600 [Consulta: 26 juny 2023].

## Bibliografia

* Blidaru, D.; Blidaru, M.; Pop, C.; Crivii, C.; Seceleanu, A. The common bile duct: size, course, relations (en anglès). Rom J Morphol Embryol, 2010; 51 (1), pp: 141-144. PMID: 20191134 [Consulta: 23 febrer 2020].
* Keplinger, Kara M.; Bloomston, Mark. Anatomy and embryology of the biliary tract (en anglès). Surg Clin North Am, 2014 Abr; 94 (2), pp: 203-217. PMID: 24679417. DOI 10.1016/j.suc.2014.01.001 [Consulta: 4 març 2020].

## Enllaços externs

* Coledocolitiasis Rosales, V. 2018 Maig. (es)
* Vía Biliar (Anatomía) Medicina Ilustrada. 2019 Gen. (es)